السلام عليكم ورحمة الله وبركاته. اهلا بحضراتكم في المقطع رقم سبعمية تلاتة وتلاتين من مقاطع حظر التجول والحلقة الرابعة والستون من حلقات تدبر سورة البقرة. ارجو من الاخوة والاخوات اللي على كلاب هاوس ما يعتمدوش على كلاب هاوس النهاردة اني بخرج منه كتير
بيحاولوا يدخلوا على حاجة تانية برضو اه ارجو من حضراتكم تجيبوا المصاحف امبارح اخر اية تدبرناها كانت الاية متين وتلاتة في سورة البقرة وفاتني فيها برضو تدبر كده احب ان انا اذكره
اعوذ بالله السميع العليم من الشيطان الرجيم واذكروا الله في ايام معدودات فمن تعجل في يومين فلا اثم عليه ومن تأخر فلا اثم عليه لمن اتقى واتقوا الله واعلموا انكم اليه تحشرون
طب ليه ما قالش واعلموا انكم اليه ترجعون ليه ما قالش واعلموا انكم اليه ترجعون ايه هو الحشر اصلا الحشر فعل ديناميكي. يعني متحرك احنا بنستخدمه غلط في لغتنا العامية واحنا بنقول مسلا المناديل محشورة جوة العلبة. اللفز ده غلط. الوصف ده مش مش
صح ممكن نقول المناديل مجموعة جوة العربة العلبة متجمعة جوة العلبة لكن ما يتقالش محشورة لان وضع المناديل في العلبة وضع استاتيك. استاتيكي يعني ثابت ما فيش فيه حركة الحشر
فعل متحرك الحشر في اللغة يعني خروج عدد كبير من مكان الى مكان اخر ربنا في سورة صاد قال والطير محشورة يعني ايه والطايرة محشورة؟ الطير محشورة يعني الطيور وهي بتهاجر
اسراب الطيور باعداد كبيرة بتطير مع بعض من بلد لبلد. يوم يوم القيامة ارض المحشر يعني الارض اللي احنا بنحشر من قبورنا اليها فالناس بتخرج بالمليارات من قبورها وبتتجه كلها في اتجاه واحد
وتمشي مع بعض ده اسمه حشر الحركة دي اسمها حركة الحشر. خلاص؟ ركزوا يا جماعة الحشر حركة طيب هنا في الاية متين وتلاتة واتقوا الله واعلموا انكم اليه تحشرون هل واعلموا انكم اليه تحشرون انسب؟ ولا لو كان قال واعلموا انكم اليه ترجعون
او راجعون يعني الفعل ترجعون وراجعون يعني هو استخدم كتير في القرآن. طب ليه هنا تحشرون انسب اولا الاية بتقول هنا اتق الله اتق الله يعني خاف من عقاب ربنا ده انت هترجع له
لكن هتحشر في خطوة قبلها قبل الرجوع يعني انت هتطلع من قبرك وتتحرك في جماعات كبيرة من الناس وتتوجه الى مكان تتحاسبوا فيه اللي هو ارض المحشر يبقى اليه تحشرون انسب من اليه ترجعون ليه؟ مع ان الاتنين قريبين جدا من بعض
اعجاز القرآن ان ما فيش كلمة ينفع تبدل بكلمة تانية ويبقى لها نفس الوقع ابدا لازم انسب كلمة هتكون هي اللي ربنا اختارها الايات اللي قبلها يا جماعة بتتكلم عن افاضتين
من عرفات ومن المشعر الحرام يعني ربنا قال في الاية مية تمانية وتسعين فاذا افضتم من عرفات فاذكروا الله عند المشعر الحرام الافاضة ده نوع من الحشر ثم افيضوا من حيث افاض الناس مزدلفة
لان الناس بتتحرك في اعداد كبيرة من عرفات الى المشعر الحرام ومن المشعر الحرام اللي هو مزدلفة الى رمي الجمرات في منى اذا ثمرة الحج اللي انت بتلبس فيه ملابس غير مخيطة تشبه الكفن
وتقف في موقف اشبه بموقف يوم الحساب وبتفيض فيه مع الناس في حركة تشبه الحشر يوم القيامة سمرة كل ده التقوى لانك تذكرت الموت والبعث والحشر والحساب لذلك اليه تحشرون انسب وادق من
اليه ترجعون تمام؟ طيب اقرا بقى معي الاية متين واربعة هنقرا متين واربعة الى متين وستة ومن الناس من يعجبك قوله في الحياة الدنيا ويشهد الله على ما في قلبه وهو الد الخصام
واذا تولى سعى واذا تولى سعى في الارض ليفسد فيها ويهلك الحرث والنسل والله لا يحب الفساد واذا قيل له اتق الله اخذته العزة بالاثم فحسبه جهنم وبئس ولبئس المهاد
كل انسان له ظاهر وله باطن يا جماعة الظاهر هو اللي انت شايفه والباطن هو اللي انت ما تعرفوش الظاهر انه رايح المسجد جاي من المسجد الظاهر ان عنده علامة صلاة. اللي بيسموها الزبيبة
الظاهر ان عنده لحية. الظاهر انه بيلبس طاقية. الظاهر انه ماسك سبحة فالظاهر ده مطمئن جدا لأ وايه والظاهر انه بيقعد بعد الصلاة يسبح ويختم الصلاة ويصلي النوافذ كل ده ظاهر قدامك. انت شايفه
يعني لو مش مش هتطمئن لده. اومال هتطمئن لمين ؟ الباطن هو اللي انت مش شايفه هو النية هو اللي مطلع عليه الله فقط ممكن اصلي كل فرض في المسجد لاني بلتزم باوامر ربنا ولاني باتقي ربنا ولاني بحب ربنا
وعاوز احشر مع الصديقين والشهداء وممكن اصلي كل فرض في المسجد علشان الناس تثق في ويدوني فلوسهم واشغلها لهم وده ينفعني في دنياي عشان يتعاملوا معي ويشتروا من المحل بتاعي
فبستفيد ماديا من صلاتي في المسجد مين يعرف حقيقة نيتي؟ الله وحده الله وحده. والناس بتنخدع بالظاهر في الباطن عشان كده الناس بتسيء الظن وبتحسن الظن في بعضها لو كان كل شيء ظاهر ما كانش هيبقى فيه ظن اصلا لا سيء ولا حسم
خلاص كل شيء معروف. كل شيء واضح نمشي في الدنيا دي ازاي واحنا مطمئنين لبعض طالما في جزء غائب في كل انسان مننا يعني ما تأخزونيش يعني لأ الدنيا كده مش حلوة
والدنيا كده مش مأمونة كده احنا حطينا ايدينا على المشكلة اللي يخلي الدنيا حلوة ان يكون في حد تثق فيه اللي بيعوض الاحساس بعدم الامان هو الايمان بالله آآ عالم الغيب. احساس بعدم الامان
عالم الغيب اه اه ربنا سبحانه وتعالى هو عالم الغيب. انا طبعا لو لو قطع تاني عندكم في اه كلاب هاوس انا مش هادخل تاني. واللي كان مشغل فعلا يكمل تشغيل. انا انا تعبت من
قل كده كل شوية اه عالم الغيب يعلم السر وما اخفى فاللي يخلي الدنيا حلوة ان يكون في حد بتثق فيه. واللي يعوض الاحساس بعدم الايمان هو الايمان بالله. لان هو عالم الغيب اللي يعلم
حقيقة نوايا الناس. ويعلم يعلم بواطن الامور وبواطن الناس فهو اللي بيقول لي ازاي اتعامل مع الناس وامتى احسن الظن وامتى اخد حذري واخد اجراءاتي لحماية نفسي هو اللي بيدلنا ازاي نعيش مع بعض ونتعامل مع بعض
رغم علمنا هم او رغم عدم علمنا بالنوايا بتاعة بعضنا يبقى ربنا بيقول ومن الناس من يعجبك قوله في الحياة الدنيا ويشهد الله على ما في قلبه وهو الد الخصام
في ناس هيعجبك كلامها لان لسانهم بينقط سكر ومن الناس من يعجبك قوله في الحياة الدنيا عايز اقول لكم حاجة يعني بينقص سكر دي ده حديث عن الصلاة والسلام يروى عن النبي صلى الله عليه وسلم حديث في جامع الترمذي وهو حديث ضعيف
لكن قلت لكم قبل كده حديث ضعيف مش معناه انه ما قالوش معناها ان احنا مش متأكدين مية في المية ان هو قاله. فممكن برضو نستأنس به طالما ما بناخدش حلال او حرام او احكام لكن ممكن نستأنس به
آآ يروى عنه انه قال صلى الله عليه وسلم يخرج في اخر الزمان رجال يختلون الدنيا بالدين يلبسون للناس جلود الضأن من اللين السنتهم احلى من السكر وقلوبهم قلوب الذئاب
يعني هيتظاهروا بالتدين ليحققوا مآرب في الدنيا يلبسون للناس جلود الضأن من اللين يعني من كتر لين الكلام عندهم ومسهوكين كده وهيزهروا بصورة اصحاب القلوب اللينة الطيبة اللي بتحب الخير للناس زي الحمل الوديع. يلبسون جلود الضأن يعني يتظاهر انه حمل وديع
السنتهم احلى من السكر وقلوبهم قلوب الذئاب لكن جواهم ونواياهم نوايا الذئاب. يعني بيظهر كالحمل الوديع وهو ذئب. عايز يفترس الانسان اللي هو بيضحك حاليا لكن اللسان بينقط سكر ومن الناس من يعجبك من يعجبك قوله في الحياة الدنيا
ويشهد الله على ما في قلبه وهو الد الخصام شوف ما يعجبك قوله في الحياة الدنيا. طب ليه مش في الاخرة؟ لان في الاخرة بتنكشف السرائر خلاص بتنكشف حقيقة الناس
اما في الدنيا فحتى النبي صلى الله عليه وسلم لا يعرف الغيب ولا يعرف النوايا الناس آآ ما حدش يقدر يعرف اللي جواهم حتى الرسول عليه الصلاة والسلام الا اذا كشف الله له شيء من نواياهم. اذا ربنا اخبره فقط
يعني هو نفسه الرسول صلى الله عليه وسلم قال ليكونن احدكم الحن في مسألته يعني لما اتنين ييجوا يتحاكموا الى الرسول عليه الصلاة والسلام وواحد منهم يبقى الحن في مسألته يعني
بيعرض موضوعه بطريقة كده دراما بيقدر آآ آآ يخدع اللي قدامه والتاني مش عارف يحكي ومش عارف ياخد حقه ومش عارف يعرض قضيته فممكن عليه الصلاة والسلام يحكم بالغلط للشخص اللي عليه الحق
فبيقول لو انا عملت كده انتم عارفين مين عنده حامل ما حدش ياخد حاجة انا هاديها له بالخطأ وتبقى آآ مش من حقه والا هيبقى تاخد قطعة من النار في بطنه. ازا ما حدش يعرف نوايا الناس. ومن ومن الناس من يعجبك قوله في الحياة الدنيا
هو في حياة مش دنيا؟ اه طبعا. كل واحد له حياتين حياة دنيا وحياة اخرة بيفصل بينهم الموت. الحياة الدنيا يعني القريبة الاقرب عشان كده احنا ترجمناها في ترجمة جسور
الحياة الدنيا الاقرب اللي هي قبل الموت. والحياة الاخرة اللي هي بعد الموت والشخص ده بقى كزاب. ومن الناس من يعجبك قوله في الحياة الدنيا ويشهد الله على ما في قلبه. طول النهار يحلف بالله
ولك انا مش عايز احلف ويحلف وبعدين يقول لك وربنا يشهد على كلامي وربنا شهيد على كلامي لأ ده خداع انا لا اقبل انك تقول لي ربنا شهيد على كلامك
هات لي اتنين بني ادمين شهود. وما تقوليش ربنا شهيد على كلامي. انا اعرف منين ربنا يشهد على كلامك بالصدق ولا بالكذب؟ انا ما اعرفش الكلام ده معناه ان ربنا بيقول لنا ما تبقوش دراويش ويتضحك عليكم بمزاهر لا تدل على ما في القلب
الانسان المخادع والانسان المنافق والانسان الخاين اسهل معاليه انه يحلف كزب يقول لك قالوا للحرامي احلف قال جا لك الفرج. هيحلف كزب ويشهد الله على ما في قلبه وهو الد الخصام. اكثر الخصام لدادا. يعني اشدهم اشد الاعداء
واخطر الاعداء هو المنافق اللي لسانه حلو وبيقابلك بوش حلو وبيبتسم في وشك ده ده اخطر من العدو الواضح اللي بيعاديك وماسك سلاح وعايز يضربك في وشك. ده اخطر منه
ليه لانه ماشي في الجانب بتاعك. ماشي وراك. وانت مأمن له وممكن يطعنك في ضهرك. لكن عدوك اللي واقف لك وجها لوجه مش هيطعنك في ضهرك هيطعنك في وشك بس انت شايفه
ممكن تستعد له ممكن تواجهه ممكن تدافع عن نفسك وممكن تغلبه لو ربنا اراد انما الطابور الخامس او المنافقين اللي في الصف المسلم هم اخطر شيء بس احنا قلنا كل حاجة في الدنيا ممكن يكون فيها شيء ايجابي. هل فيه شيء ايجابي من ان يكون فيه منافقين
اه عارفين ايه؟ ده دليل على قوة المجتمع المسلم يعني مجتمع مكة والاسلام كان ساعتها ضعيف ماديا وعددا. ما نقدرش نقول الاسلام ضعيف. الاسلام مش ضعيف. دين ربنا مش ضعيف
لكن من الناحية المادية ومن ناحية العدد والعدة في وقت من الاوقات طبعا كان ضعيف. يعني في الحتة دي الوقت ده في مكة كان الناس مقسومين نصين. يا مؤمنين يا كافرين
لما قوي الاسلام ماديا وعددا واصبح بيحكم زهر المنافقين هي علامة على قوة المسلمين فيزهر منافقين يتظاهروا بالايمان وبالصلاح متين وخمسة واذا تولى سعى في الارض ليفسد فيها ويهلك الحرث والنسل
الله لا يحب الفساد بيقول لك كلام حلو بيحث فيه الناس على الايمان والاخلاص قدامهم يعني وفي وشك كده يقول لي الكلام ده ولكن اذا تولى يعني اول ما يمشي من عندك
اول ما يعني ما يديك ضهره يتحول الى انسان تاني سعى في الارض بتوحي انه بيعمل جهد ليفسد فيها بيعمل كل جهده عشان يفسد الارض. ويهلك الحرث والنسل يعمل كل جهده من وراكم في وشكم هو كويس اوي انسان صالح
لكن من وراكم تاجر مخدرات. من وراكم تاجر مش عارف ايه. ومن وراكم فاتح آآ نشاط في مجال القمار والدعارة من وراكم يفسد في الارض ده معناه ان الارض في اصلها صالحة
ولما بتفسد فالفساد من فعل انسان ليفسد فيها ويهلك الحرث والنسل ليفسد فيها تحمل معاني كثيرة. منها الايقاع بين الناس يوقع بين الناس يفسد العلاقات. بين الناس. يمشي بالنميمة يقول كلام غير اللي بيقوله قدامكم
بعد ما كان بيحث الناس على الاخلاص يرجع يحثهم على الخيانة. ويقلبهم عليكم بعد ما كان بيحث الناس على الدين يحثهم على الشرك ليفسد فيها ويهلك الحرث والنسل. الحرث هو
عملية بينشأ عنها الانبات لذلك تطلق على الزراعة وعلى الزواج المعنيين المعنيين دول وردوا الاتنين في سورة البقرة يعني المعنيين دول في سورة البقرة في الاية متين تلاتة وعشرين وهنيجي لها كمان كم يوم
نساؤكم حرث لكم فاتوا حرثكم انا شئتم. وقدموا لانفسكم فالزواج حرف لان بينتج عنه الذرية آآ انتاج بيزهر منه والحرف ايضا هو عملية الحرف للزراعة في في البقرة واحد وسبعين
قال انه يقول انها بقرة لا ذلول تثير الارض ولا تسقي الحرف الحرف هنا يعني الارض المحروسة المحروسة مش المحروسة المحروسة المحروتة والمزروعة الجاهزة للانبات تسقي الحرف. تقوم تطلع نبات
يبقى واذا تولى سعى في الارض ليفسد فيها ويهلك الحرث والنسل والله لا يحب الفساد يعني باللي بيعمله ده بيهلك الاموال والذرية والعلاقات الاسرية تشمل العلاقات الزوجية والابناء ايضا واذا تولى لها معنى اخر خطير
غير ان معناها تولى يعني يديكم ضهره وينفز الاجندة بتاعته اذا تولى يعني اذا وصل للحكم وتولى الحكم تولى السلطة اذا هو اسلوبه الناعم المتحزلق كان بنية انه يصل للسلطة. يتولى الحكم فاذا تولى الحكم
سعى في الارض ليفسد فيها ويهلك الحرث والنسل. شوفوا وش تاني خالص منه لما يحكم هيعمل كل جهده لافساد البلاد الارض هنا معناها البلاد فرعون لما قال في سورة غافر اني اخاف ان يبدل دينكم
او ان يظهر في الارض الفساد. كان يقصد انه خايف ان سيدنا موسى يفسد كوكب الارض؟ لأ اومال ايه الارض؟ الارض هنا يعني مصر الارض اللي هو بيحكمها يعني البلد
واذا تولى سعى في الارض. واذا تولى الحكم سعى في الارض سعى في البلد. ليفسد فيها ينشر الظلم ويهلك الحرث بمعنى الاقتصاد يخرب الاقتصاد يوقع الاقتصاد او الحرف بمعنى العلاقات الاسرية بحيس ان هو يحاول يهدم مؤسسة الاسرة
بحيس تبقى الاسرة مش بتقوي المجتمع والنسل يفسد الشباب وينشر بينهم الانحلال والشزوز والالحاد وكل ده وكل ده هو بيعمل ايه بقى ؟ بيشهد الله على ما في قلبه يعني بيدعي الصدق باستمرار
ويحلف بالله باستمرار والله لا يحب الفساد ربنا لا يحب الفساد. ليه؟ لان السماوات والارض خلقوا بالحق. الفساد طارئ على الدنيا الفساد من عمل الانسان لذلك طالما ان الله لا يحب الفساد بالتالي لا يحب المنافقين. لا يحب المفسدين امثال هؤلاء
ولذلك مصيرهم سيء جدا ان الله لا يصلح عمل المفسدين. اوعى تفتكر ان لو مفسد تولى الحكم في بلد من البلاد وبدأ يعمل ويبني ان ربنا هيبارك. لا يمكن ان الله لا يصلح عمل المفسدين. لا يمكن ربنا يبارك. لا يمكن
لزلك مصير المنافقين ايه؟ ربنا قال ان المنافقين في الدرك الاسفل من النار. ولن تجد لهم نصيرا. المنافقين دول ناس من بني جلدتنا. لونهم زينا كده ويتكلمون بلغتنا بيتكلموا عربي زينا. ويرتدون زينا. بيلبسوا ملابسنا زينا بالزبط. اسماؤهم اسلامية
ولا جون ولا بتاع اسمائهم اسلامية وخلي بالك بيدخلوا المساجد بتاعتنا وبيصلوا كمان في المساجد معنا. ومع ذلك فهم يوم القيامة في مكان اسوأ من مكان المشركين وعباد الاصنام والملحدين
هم في الدرك الاسفل من النار اقرا بقى معي متين وستة واذا قيل له اتق الله اخذته العزة بالاثم فحسبه جهنم ولبئس المهاد اللي بيسعى في الارض ليفسد فيها ده
هيتكشف من بعض الناس هيكونوا كاشفينه وهينصحوه. لكنه متكبر جواه نفس الكبر اللي سبب وقوع ابليس في الخطيئة لن يقبل النصيحة واذا قيل له اتق الله اخذته العزة بالاثم خلي بالك ان العزة
مش على طول وحشة لا بالعكس ده ربنا وصف بها النبي والصحابة ولله العزة ولرسوله وللمؤمنين ولكنها العزة الملابسة للايمان العزة المصحوبة بالايمان المصحوبة بطاعة الله. انما العزة بتاعة المنافق المفسد في الارض
هي العزة الملابسة للاثم والظلم لذلك الاية بتقول واذا قيل له اتق الله اخذته العزة بالاثم. يبقى فيه عزة مش مش بالاثم يبقى فيه نوع مختلف من العزة نوع مذموم ونوع محمود
المذموم لانه عز بالاثم اللي هي التكبر عدم قبول النصيحة لا يقبل ان حد يقول له اتق الله في واحد قعد خمستاشر سنة في السجن عشان قال اتق الله لرئيس جمهوريته لما شافه بيتوب في العمرة
اتمسك في الحرم وترحل واتحبس خمستاشر سنة الى ان اخرجه الله. ودخل مكانه رئيس الجمهورية بقى اللي قال اللي قال له اتق الله. وبعد ما دارت عليه الدوائر الدنيا لا تدوم لاحد
لو دامت لغيرك ما ما الت اليك. القصر الاميري بتاع امير الكويت مكتوب فوقيه يعني كل يوم وهو داخل بيقراها دي لو دامت لغيرك ما الت اليك الدنيا لا تدوم لاحد ابدا. وتلك الايام نداولها بين الناس
عاوز تعرف انت منافق ولا مخلص او ما بين النفاق والاخلاص هو مش لازم يا كده يا كده يعني. شف درجة قبولك للنصيحة ايه لما تكون في مكان وبعدين حد يقول لك
انا شايف ان اللي بتعمله ده غلط رأيي انك ما تعملش كده تشعر جواك بايه تحس انك بتتغاز بتتحرق كده ولا بتبقى سعيد ان حد بيدلك على حاجة ممكن تكون غلط
عشان تصلحها في ناس بتضايق جدا من النقد صحيح ان من اداب النصيحة انها تكون سرا وليس علنا. قالوا النصيحة على الملأ فضيحة صحيح لكن اللي قلبه صافي ونظيف يستوي عنده النصح علنا او سرا
ازا النصيحة على الملأ فضيحة هذا ادب يخص الناصح انما المنصوح لازم يقبل النصح. في اي وقت ويبقى سعيد بالنصح. وكل ما كان بيستوي عنده المسألة دية كل مكان هو مخلص وفعلا يريد انه يعرف عيوبه عشان يصلحها
الرسول عليه الصلاة والسلام قال المؤمن مرآة اخيه يعني ايه يعني ايه يا جماعة المؤمن مرآة اخيه؟ انت بتشوف ايه في في المراية بتشوف ايه في المراية لو قلت باشوف نفسي تبقى غلطان
لا انت ما بتبصش في المراية عشان تشوف نفسك عايز تشوف نفسك امسك صورة حلوة لك وبص فيها لو انت عايز تشوف نفسك تبقى مش طبيعي بقى عايز تقول واحدة معه يبص في صورته شوية ده ده نرجسي. لكن اللي بيبص
المراية بيبص عشان يشوف عيوبه انا ببص في المراية عشان اشوف عيوبي فين وابدأ اصلح اهو بصلح العيوب اللي ينفع تتصلح واول ما العيوب اللي ينفع تتصلح بتتصلح وتبقى العيوب الغير قابلة للاصلاح بمشي
المؤمن مرآة اخيه المؤمن يوري اخوه عيوبه ينصحه المنافق تمنعه العزة اللي بالاثم من قبول الموعظة. والنصيحة وتخليه غرقان في الاثم اللي هو اتعود عليه. واذا قيل له اتق الله اخذته العزة بالاثم
حسبه جهنم ولبئس المهاد. حسبه. يعني كفاية عليه جهنم. مبروك عليه جهنم يعني ما فيش اوحش من كده مهاد. من باب التهكم. المهاد هو الفراش مرتبة من تحت وغطا من فوق. مبروك عليه جهنم فراش في الاخرة المنافق ده
فهمتم معناها ايه ؟ طيب خلونا عموما نتوقف هنا الليلة وبكرة ان شاء الله موعدنا الموعد القديم اللي هو الساعة ستة ونص بتوقيت لندن ما اعرفش بكام بتوقيت الجزاير والمغرب آآ تمانية ونص بتوقيت مصر وفلسطين تسعة ونص بتوقيت آآ مكة وآآ اسطنبول
اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن
ماء البارد على الظمأ. اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك وعبادك الصالحين. اللهم احيي قلوبنا بحبك واجعل لك كما تحب اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك
وسعينا كله في مرضاتك. اللهم اجعل القرآن الكريم ربيع قلوبنا ونور صدورنا وجلاء احزاننا وذهاب هموم وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناته. وحسناتكم
اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون بحق كل حرف في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا
واياهم من شرورهم ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين
وكن مع اخواننا في تركستان الشرقية وفي الشام وفي كشميرا وفي الهند وفي سريلانكا وانصر كل من نصرهم واخذل كل من خذلهم وطهر المسجد الاقصى من الدنس فانهم لا يعجزونك. اللهم من قضى منا بالوباء المنتشر فاكتبها له شهادة
ومن كان منا او من احبابنا او من اخواننا او من اخواتنا او من مشايخنا مريضا به او حاملا له فالبسه ثوب الصحة والعافية عاجلا غير اجل. ومن لم يصب به فقه شره وابعده عنه ولا تسلطه الا على اعدائك واعداء دينك واعدائك
يا اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك توحدت على دعوتك وتعاهدت على نصرة شريعتك. فوثق اللهم رابطتها وادم ودها واهدها
واملأها بنورك الذي لا يخبو واشرح صدورها بفيض الايمان بك وجميل التوكل عليك. واحيها يا ربنا بمعرفتك وامتها يا مولانا على الشهادة في سبيلك انك نعم المولى ونعم النصير. وصل اللهم وسلم على سيدنا محمد وعلى اله وصحبه ومن تبع هداه
والسلام عليكم ورحمة الله وبركاته ونراكم غدا باذن الله ساعة قبل هذا الموعد والسلام عليكم